1. melléklet a 3012/2025. útmutatóhoz

SZERZŐDÉS 
(minta)

amely létrejött egyrészről 
a Nemzeti Adó- és Vámhivatal, 
székhelye:1054 Budapest, Széchenyi utca 2.
levelezési cím: …
adószám: 15789934-2-51, 
bankszámlaszám: 
képviseli:
(a továbbiakban: NAV),

másrészről
 ………………..(cég teljes neve), 
székhelye:…………………, 
cégjegyzékszáma: …………………….., 
adószáma:……………………, 
VPID-/EORI-száma:………………………., 
képviseli:……………………..
(a továbbiakban: Üzemeltető),

(a továbbiakban együtt: Felek) között alulírott napon az alábbiak szerint:


I. A szerződés tárgya

1. A Felek megállapodnak abban, hogy az Üzemeltető által bérelt/tulajdonában lévő, ……………….. helyrajzi számú, természetben a ………………… szám alatt lévő ingatlanon I./II. típusú vámudvart létesítenek.

II. A Felek jogai és kötelezettségei

2. Az Üzemeltető vállalja, hogy az 1. pontban körülírt ingatlant I./II. típusú vámudvar létesítése céljából díjtalanul bocsátja a NAV rendelkezésére. 
3. [bookmark: _Hlk65577245]Az Üzemeltetőn kívül más ügyféltől a NAV kérelmeket nem vesz át.[footnoteRef:1] [1:  Ezt a mondatot kizárólag a II. típusú vámudvari szerződésben kell szerepeltetni, az I. típusú vámudvar létesítése esetén ezen pont a szerződésből törlendő.] 

4. A kialakítandó vámudvar földrajzi elhelyezkedése alkalmas kell, hogy legyen az áruforgalom és a kapcsolódó személyforgalom fogadására, valamint feleljen meg a fogyatékos személyek jogairól és esélyegyenlőségük biztosításáról szóló 1998. évi XXVI. törvényben foglalt követelményeknek.
5. A vámudvarnak rendelkeznie kell olyan parkolókapacitással, amely a napi forgalomban jelentkező járművek 1/5 részének befogadására alkalmas, és az Üzemeltető vállalja, hogy a forgalom tartós – 6 hónapot meghaladó időtartamú – növekedése esetén azt a forgalomnak megfelelően bővíti. 
6. Az Üzemeltető nyilatkozik, hogy jelen szerződés megkötése előtt az ingatlan fekvése szerinti helyi önkormányzat építésügyi hatóságának hozzájárulását beszerezte, és bemutatja a NAV-nak, ha a szerződéskötést megelőző időszakban, más szerződés alapján, az ingatlanon vámigazgatási eljárási helyszín nem működött. 
7. Az Üzemeltető vállalja, hogy a NAV létszámigényének megfelelően személyenként minimálisan 5 m2 irodaterületet, valamint kulturált WC, mosdó, öltöző igénybevételi lehetőségét biztosítja. Az irodák bútorzatának és felszereltségének a kulturált munkavégzés feltételeit biztosítania kell. Üzemeltető köteles az ügyfeleknek várakozásra alkalmas helyiségek (bútorzattal), valamint külön ügyféli WC és kézmosó biztosítására.
8. Az Üzemeltető vállalja a takarítási, karbantartási, javítási munkálatok elvégzését, amely munkálatok a NAV által használt területen csak a NAV munkatársainak jelenléte mellett végezhetők.
9. Az Üzemeltető biztosítja a Nemzeti Távközlési Gerincháló (a továbbiakban: NTG) ISDN2 tartalékvonalán túl legalább két telefonfővonal, ezen belül egy távbeszélőkészülék és egy telefax (a telefax opcionális, ha az igazgatóság szükségesnek tartja) kizárólagos használatának lehetőségét a hivatali helyiségben, valamint fénymásolási/szkennelési lehetőséget az adó- és vámigazgatóság dolgozóinak. 
10. Az Üzemeltető vállalja, hogy ellenszolgáltatás nélkül biztosít legalább 40 m2 alapterületű zárt raktárhelyiséget vagy zárható elkülönített raktárterület az adó- és vámigazgatóságnak kéziraktárként és irattárként. Az Üzemeltető díjmentesen biztosítja minimum 100 m2 zárt raktárterület – helyben vagy a telephely közvetlen szomszédságában – használati lehetőségét.
11. Ha agrárgazdasági termékek kiviteli vagy behozatali irányú vámeljárásainak lefolytatására is sor kerülhet a vámudvaron, akkor az Üzemeltető biztosítja az áru nettó tömegének megállapítására alkalmas raktári mérleget. 
12. Az Üzemeltető vállalja, hogy a NAV-nak áruvizsgálatra biztosított területen kamerarendszert üzemeltet.
13. Az Üzemeltető biztosítja azokat a műszaki berendezéseket, egyéb eszközöket, technológiákat, eljárásokat, melyek megakadályozzák a tehergépjárművek jogosulatlan kihajtását a vámudvar területéről;
14. Üzemeltető biztosít legkevesebb egy tehergépjármű tételes áruvizsgálatának megtartására alkalmas fedett vizsgálóterületet, mely lehet a rendelkezésre álló raktár épületében is. A fedett vizsgálóhely az áruvizsgálat ideje alatt kialakítása révén biztosítja az áruk állagmegóvását a napsugárzás, a csapadék, valamint a szélsőséges hőmérsékleti hatásokkal szemben, továbbá az eljáró személyek részére a külső hatásoktól, zavaró körülményektől mentes munkakörülményeket nyújt.
15. Ha a vámeljárást saját nevében vagy képviselőként az Üzemeltető indítványozza, akkor az áruvizsgálat megtartásához szükséges személyi, tárgyi és munkavédelmi feltételeket az Üzemeltető biztosítja.
16. Az Üzemeltető kifejezett hozzájárulását adja ahhoz, hogy az árutovábbítási vámeljárás alatt álló, annak keretében szállított feltehetően szellemi tulajdon- és iparjogvédelmi jogot sértő nem uniós áruk felderítése során fizikai áruvizsgálat elvégzése céljából a vámhatóság által kísért szállítóeszközt a vámudvarra beengedje, az ottani parkolását és az áruvizsgálathoz szükséges helyszínt biztosítsa.
17. Az Üzemeltető vállalja, hogy a mintavételhez szükséges eszközökkel, felszereléssel, mintaedényekkel rendelkezik. Az Üzemeltető vállalja továbbá a csomagok, ládák felnyitásához szükséges eszközök (bontóvas, lemezvágó a pántok eltávolítására stb.), valamint megfelelő számú porüveg, illetőleg más egyszerű tartály és zacskó biztosítását a mintavételhez. 
18. Az Üzemeltetőnek kizárólag akkor kell mintavételi és csomagolóeszközt biztosítania, ha a vámeljárást saját nevében vagy képviselőként kéri, illetve megbízás alapján, a mintavétel során közreműködik.
19. Az Üzemeltető biztosítja az alapeseti vámeljárások feldolgozásához szükséges számítástechnikai eszközöket, valamint a távadatátviteli végpontot, egyben kijelenti, hogy a vámadat-feldolgozó rendszerek telepítésére, valamint a NAV informatikai hálózatához történő kapcsolódásra, illetve a nem a NAV üzemeltetésében lévő vámadat-feldolgozó helyek távadatátviteli hálózatba kapcsolására vonatkozó feltételrendszert megismerte.
20. Az Üzemeltető vállalja, hogy számítógépes okmánykitöltést alkalmaz, továbbá, hogy a saját nevében vagy képviselőként indítványozott behozatali irányú vám-árunyilatkozatokat – amely vámeljárásoknál e lehetőség biztosított – elektronikusan nyújtja be.
21. Az Üzemeltető vállalja, hogy a vámadat-feldolgozásra szolgáló számítástechnikai eszközökön alkalmazott szoftverek jogszerű használatát igazoló dokumentumokat az adatvédelmi ellenőrzéskor az ellenőrzést végző felszólítására bemutatja.
22. A vámudvarokon az üzemeltető által biztosított raktárban az igazgatóság részéről elhelyezett dolgokért az üzemeltető is felel. Erre tekintettel szükség van a betárolt uniós/nem uniós áruk adataira.
23. Az Üzemeltető által a NAV rendelkezésére bocsátott számítástechnikai eszközökön a NAV biztosítja a vírusvédelmi szoftver meglétét, és gondoskodik annak folyamatos frissítéséről.
24. A vámudvart üzemeltető által díjmentesen biztosított számítástechnikai/informatikai eszközök alkatrészeinek, tartozékainak (például nyomtatók, multifunkciós eszközök festékkazettáinak/festékpatronjainak) beszerzése, cseréje, javítása az Üzemeltetőt terheli, melyet legkésőbb 3 munkanapon belül kell teljesítenie. A hivatali tevékenységhez, valamint a szolgálatot teljesítők munkavégzéséhez szükséges irodaszerek (például fénymásolópapír, toll, tűzőgép, dosszié) beszerzésének költségei az Üzemeltetőt / NAV-ot terhelik.[footnoteRef:2] [2:  Az Üzemeltetővel történt megállapodás alapján töltendő (az Üzemeltető, vagy a NAV a költségviselő).] 

25. A NAV azokat a helyiségeket, felszerelési tárgyakat, eszközöket és bútorokat, amelyeket az Üzemeltető kizárólagos használatra átad, köteles gondosan, rendeltetésszerűen használni. 
26. A NAV a vámudvaron használatába átadott ingatlanrészeket harmadik személynek tartós használatra át nem engedheti, bérbe, albérletbe nem adhatja.
27. A NAV-nak átadott ingatlanrészeken az Üzemeltető írásbeli hozzájárulása nélkül az adó- és vámigazgatóság csak az alapeseti vámeljárásokat intéző létszámot helyezi el.
28. A NAV más feladatok ügyintézését végző egyéb ügyintézőket is el kíván helyezni a jelen szerződéssel létrehozott vámudvaron az alábbi feltételekkel:[footnoteRef:3] [3:  Abban az esetben töltendő ki, ha az Üzemeltető az alapeseti vámeljárásokat intéző létszámon felüli elhelyezés vonatkozásában szerződéses kötelezettséget vállal a díjmentességre.] 

…………………………………………………………………………………………………
29. Jelen megállapodás alapján a NAV …. fő pénzügyőri létszámot biztosít az alábbiak szerint:
	Nyitvatartási idő:  H-P  ………………
	Ügyfélfogadási idő: H-P ………………
	Ügyeleti szolgálat: H-P ………………
30. Jelen megállapodás alapján a NAV díjmentesen használhatja az Üzemeltető által biztosított alábbi, a 3. függelék szerinti átadás-átvételi jegyzőkönyv felvételével átvett eszközöket:
____db szerver,
____db munkaállomás (ideértve a számítógépet, monitor(ok)at, egeret, billentyűzetet),
____db nyomtató vagy multifunkciós eszköz, 
____db telefon fővonal
____db..……..
31. Az alapeseti vámeljárások lefolytatására biztosított elhelyezés, és/vagy a használatba adott eszközök után a NAV bérleti díj, használati díj vagy egyéb jogcímen díjfizetési kötelezettséget nem vállal.
III. Díjfizetési kötelezettség
32. A közüzemi díjakat (gáz, áram és vízfogyasztás, telefondíj, egyéb) az Üzemeltető fizeti, továbbá jelen szerződés alapján a NAV-ot semmilyen más díjfizetési kötelezettség nem terheli. /A közüzemi díjakat (gáz, áram, telefondíj, víz költsége) abban az esetben fizeti a NAV, ha e szolgáltatások elkülönítve (külön mérve vagy jogszabály alapján átalánydíjban) megállapíthatók.[footnoteRef:4] [4:  Az Üzemeltetővel történt megállapodás alapján töltendő (az Üzemeltető vagy a NAV a költségviselő). Ha az Üzemeltető a költségviselő, a fejezet 33-46. pontjai a szerződésből törlendők.] 

33. A NAV-ot terheli a NAV rendelkezésére bocsátott helyiségek használatával kapcsolatban felmerült alábbi továbbszámlázott közüzemi díjak megfizetése, mely közüzemi szolgáltatások tényleges fogyasztásai elkülönítve almérőkkel megállapíthatóak:
· villamos áram (…………. / ………… számú és típusú fogyasztásmérő)
· vízfogyasztás (………… számú mérőóra)
· telefondíj (telefonok hívószámai: ……………)

34. A NAV által használt irodahelyiségek fűtését és hűtését az alapterület négyzetméterének arányában számlázzák tovább az alábbiak szerint:
35. Az ………. klíma/fűtés villamos fogyasztás mérése (……………), valamint a gázfogyasztás mérése (…………) gyári számú és típusú órák szolgálnak.
a) Az üzemeltető által adott tájékoztatás alapján, valamint a vámudvarban található alaprajz szerint az igazgatóság által használt terület …… m2, ami az épületben meglévő összes iroda helyiségnek a/az ………százaléka. 
b)  Az épület klíma fűtés-hűtésének villamosenergia-, valamint gázenergia-költsége a NAV által használt négyzetméter arányában kerül megosztásra, továbbszámlázásra. 

36. A Felek a szerződés hatályba lépése napján a mérőórák állását a jelen szerződés … számú mellékletét képező Ténymegállapító jegyzőkönyv műszaki szemléről elnevezésű dokumentumban rögzítik.
37. Üzemeltető biztosítja, hogy a továbbszámlázott közüzemi díj csak a NAV-ot terhelő költségeket tartalmazza, amelyről a tételes kivonatot minden esetben a számlához mellékeli.
38. Az államháztartásról szóló törvény végrehajtásáról szóló 368/2011. (XII. 31.) Korm. rendelet 46. § (2) bekezdése alapján a NAV a szerződés ellenértékéből 
38.1. a… költségvetési év december 31. napjáig esedékes fizetési kötelezettséget a…  év kiadási előirányzata terhére,
38.2. a … költségvetési év január 1. napjától …. napjáig esedékes fizetési kötelezettség mértékéig a … év(ek) kiadási előirányzata(i) terhére[footnoteRef:5] [5:  A szerződés időbeli hatályától függően töltendő.
] 

 teljesíti.
39. A közüzemi díjakról szóló – továbbszámlázott – számlákat az alábbi címre kell kiállítani (Számlázási cím): 
Nemzeti Adó- és Vámhivatal
1054 Budapest, Széchenyi utca 2.
Adószám: 15789934-2-51

40. A számlát az alábbi címre kell benyújtani (Számlaküldés címe):
Nemzeti Adó- és Vámhivatal
Gazdasági Ellátó Igazgatósága
……………………….
41. A NAV megfelelően alkalmazza a a közbeszerzésekről szóló 2015. évi CXLIII. törvény  27/A.§-ban meghatározottakat azzal, hogy az elektronikus számlákat a gei.pszf_szamlakezeles@nav.gov.hu e-mail-címen fogadja .pdf vagy elektronikus számla link formájában.
42. A postai küldeményként érkező számla borítékját „Számla“ felirattal kell ellátni.
43. Üzemeltető tudomásul veszi, ha a számlát nem a 40. pont szerinti számlaküldési címre küldi meg, és emiatt a NAV a számlafizetési kötelezettségének nem tud határidőben eleget tenni, a késedelem idejére az Üzemeltetőt késedelmi kamat nem illeti meg.
44. Az Üzemeltető által benyújtott számlának meg kell felelnie a számvitelről szóló 2000. évi C. törvényben, az általános forgalmi adóról szóló 2007. évi CXXVII. törvényben, a további vonatkozó jogszabályokban, valamint a Szerződésben foglaltaknak. 
45. Az Üzemeltető tudomásul veszi, hogy ha a számla nem jogszabály- vagy szerződésszerűen lett kiállítva, úgy a NAV a számlát a hiányosságok pótlása, hibák javítása céljából visszaküldi. Ebben az esetben a teljesítési határidő kezdete a kijavított számla NAV-hoz érkezésének időpontja. A számlát átutalással kell rendezni az Üzemeltető ……-…….-…… számú bankszámlájára forintban (HUF), minimum 30 napos fizetési határidő mellett.
46. A számlák teljesítésigazolására jogosultak:
Név: ………,	Név: ………,
Telefon: …………,	Telefon: …………,
e-mail: ………..@nav.gov.hu	e-mail: ………..@nav.gov.hu
IV. Időbeli hatály
47. Jelen szerződés időbeli hatálya ……………… napjától ………………… napjáig terjed ki.
48. Jelen szerződés a mindkét fél általi aláírás napján lép hatályba, azzal, hogy ha erre nem egy időpontban kerül sor, akkor a szerződés a később aláíró fél aláírásának napján lép hatályba.
V. Titoktartás
48. A Felek vállalják, hogy a szerződés teljesítése során a másik fél működésével kapcsolatos, birtokukba jutott információt – jogszabályi, vagy bírósági kötelezés hiányában – nem hozzák nyilvánosságra, nem hozzák harmadik személy tudomására, azokkal kapcsolatban ugyanolyan gondosságot alkalmaznak, mint saját bizalmas információik megvédése és megtartása érdekében.
49. A Felek – a másik fél előzetes írásos hozzájárulása nélkül – a szerződés teljesítése folyamán tudomásukra jutott információkat kizárólag a szerződés teljesítésére használhatják fel.
50. A szerződés titoktartásra vonatkozó rendelkezései korlátlan ideig maradnak hatályban, a szerződés bármely okból történő megszűnése vagy megszüntetése esetén is.
51. A Felek rögzítik, hogy ha a titoktartási kötelezettségüket bármely okból megszegik, őket teljes körű és korlátlan anyagi kártérítési kötelezettség terheli, és jogosultak a szerződést azonnali hatállyal felmondani.
52. Titoktartás alól felmentést az Üzemeltetőnek a hatályos jogszabályok figyelembevételével, kizárólag írásos formában, a NAV, a NAV-nak pedig az Üzemeltető arra feljogosított képviselője adhat.
53. Az Üzemeltető vállalja, hogy a szerződés (2.) függelékét képező Titoktartási nyilatkozatában foglaltakat betartja.
VI. A szerződés megszűnése
54. Bármelyik fél jogosult jelen szerződést indokolás nélkül, 90 napos felmondási idő mellett, írásban, rendes felmondással felmondani.
55. Súlyos szerződésszegés esetén a Felek bármelyike jogosult a szerződést azonnali hatállyal, írásban, indokolással ellátva rendkívüli felmondással felmondani.
56. Súlyos szerződésszegésnek minősül az Üzemeltető részéről különösen, de nem kizárólagosan, ha az adatvédelmi, illetve a vírusvédelmi előírásoknak nem tesz eleget, és a NAV írásbeli felszólítását követő 3 munkanapon belül a hiányosságokat nem szünteti meg.
57. Megszűnik a szerződés, ha a vámudvar vagy annak helyet adó ingatlanrész megsemmisül, vagy káresemény miatt véglegesen használhatatlanná válik.
58. A NAV jogosult a szerződést azonnali hatállyal felmondani, ha Üzemeltető jogutód nélkül megszűnik, és/vagy az Üzemeltető a szerződés megkötését követően beállott körülmény folytán már nem minősül átlátható szervezetnek.
VII. A jogviták rendezése
59. A Felek megállapodnak abban, hogy esetleges jogvitáikat elsődlegesen békés úton, tárgyalások útján kívánják rendezni, és csak akkor fordulnak bírósághoz, ha a tárgyalásos rendezés nem vezetett eredményre.
60. Bíróság előtti jogvita esetén a bíróság hatáskörére, illetékességére a polgári perrendtartásról szóló 2016. évi CXXX. törvény szabályai az irányadóak.  

VIII. Záró rendelkezések
61. A Felek a jelen szerződésben nem szabályozott kérdésekben Magyarország jogszabályait tekintik irányadónak. 
62. Az Üzemeltető kifejezetten vállalja, hogy a személyes adatok védelméről és a közérdekű adatok nyilvánosságáról szóló szabályzatában foglaltakat, a NAV Informatikai Biztonsági Szabályzatának, illetve Vírusvédelmi Szabályzatának rendelkezéseit, valamint a vámudvarok létesítési feltételeiről szóló útmutatóban foglaltakat megismerte és betartja. E rendelkezések Üzemeltetőt érintő kivonatait a NAV …………-án/-én papíron/elektronikusan átadta az Üzemeltetőnek.
63. Az Üzemeltető kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény 3. § (1) bekezdése 1. pont b) alpontja alapján átlátható szervezetnek minősül, amely feltétel ellenőrzése céljából az államháztartásról szóló 2011. évi CXCV. törvény 41. § (6) bekezdésében foglaltak szerint az 55. §-ban meghatározott információkat tartalmazó adatlapon tesz nyilatkozatot, mely jelen szerződés 1. függeléke.
64. A Felek jelen szerződést elolvasás és közös értelmezés után, mint akaratukkal mindenben megegyezőt, … példányban jóváhagyólag aláírják.
65. A Felek rögzítik, hogy a jelen szerződéshez az alábbi mellékleteket, függelékeket csatolják, amelyek a szerződés elválaszthatatlan részét képezik:
- Üzemeltető nyilatkozata az átláthatóságról (1. függelék)
- Titoktartási nyilatkozat (2. függelék)
- Eszköz átadás-átvételi jegyzőkönyv (3. függelék)
- Vámudvar-létesítés számítástechnikai feltételei és kérelem (4. és 5. függelékek)
- Az Üzemeltető részéről a szerződést aláíró képviselő aláírási címpéldányának másolata 
- Ténymegállapító jegyzőkönyv műszaki szemléről 
- A NAV Informatikai Biztonsági Szabályzatának kivonata 
- A NAV Vírusvédelmi Szabályzatának kivonata 
- A NAV Személyes adatok védelméről és a közérdekű adatok nyilvánosságról szóló szabályzatának kivonata 
- A vámudvarok létesítésének feltételeiről szóló útmutató szerződéskötéskor hatályos példánya 
66. Az Üzemeltető – az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésére figyelemmel – vállalja, hogy jelen szerződés hatálya alatt az átláthatósági nyilatkozatban szereplő adatokban bekövetkező változásokról a NAV-ot haladéktalanul, de legfeljebb 3 munkanapon belül írásban értesíti, és e határidőn belül a módosított átláthatósági nyilatkozatot részére benyújtja.
67. A NAV az Áht. 41. § (6) bekezdése alapján az Üzemeltető átláthatóságának ellenőrzése céljából jogosult az Üzemeltető átláthatóságával összefüggő, az Áht. 55. §-ban meghatározott adatokat kezelni, azzal, hogy ahol az Áht. 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.
68. A Felek kijelentik és vállalják, hogy a jelen szerződéses jogviszony keretében kizárólag az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR) szabályainak betartásával kezelik a szerződéssel összefüggésben tudomásukra jutott személyes adatot.

